Með líkamstjóni er bæði átt við meiðsl á líkama og andleg eða geðræn skaðaeinkenni , svo fremi sem þau séu skaðabótaskyld . Líkamstjón tekur einnig til dauða svo og til veikinda ef orsökin er skaðabótaskyld háttsemi . Slysabætur Bætur fyrir líkamstjón skiptast í ólíka þætti sem fást allir bættir eftir því sem við á . Er hér bæði um að ræða bætur fyrir tímabundið tjón , s.s. tímabundið vinnutap , þjáningabætur og bætur fyrir sjúkrakostnað sem og bætur fyrir varanlegt tjón , s.s. miskabætur og bætur vegna skerðingar á starfsgetu . Útlagður kostnaður / sjúkrakostnaður Sá sem verður fyrir tjóni getur þurft að leggja út fyrir ýmsum kostnaði er því fylgir . Þjáningabætur Þegar bætur eru greiddar skv. skaðabótalögum nr. 50 / 1993 á tjónþoli rétt á að fá þjáningabætur fyrir tímabilið frá tjónsatburði og þar til ekki er að vænta frekari bata . Almennt er átt við tímabil þegar tjónþoli er óvinnufær . Á þessu tímabili á tjónþoli rétt á tiltekinni fjárhæð á dag eftir því hvort hann er rúmfastur eða ekki . Slysatryggingar sem greiða ekki bætur skv. skaðabótalögum nr. 50 / 1993 , greiða margar hverjar dagpeninga fyrir þann tíma sem tjónþoli er óvinnufær . Tímabundið atvinnutjón Þegar bætur eru greiddar skv. skaðabótalögum nr. 50 / 1993 á tjónþoli almennt rétt á bótum vegna þess tíma sem hann er frá atvinnu að því gefnu að vinnuveitandi hafi ekki greitt tjónþola full laun í forföllum frá vinnu . Miski / Varanleg læknisfræðileg örorka Tjónþolar kunna að verða fyrir varanlegri örorku og eiga þá rétt á að fá greiddar bætur vegna þess . Þegar bætur eru greiddar skv. skaðabótalögum nr. 50 / 1993 eiga þeir sem verða fyrir líkamstjóni rétt á að fá bætur vegna varanlegrar örorku sem þeir kunna að verða fyrir . Jafnframt kann að vera líklegt að líkamstjónið muni hafa meiri áhrif í framtíðinni á tekjuöflunarfærni t.d. með því að tjónþolinn þurfi að minnka við sig vinnu fyrr á lífsleiðinni en ef ekki hefði komið til líkamstjónsins .